
Tárgy: A XII. kerületben élő lengyel közösség találkozójának megszervezéséről és a rendezvény költségeinek elfogadásáról
Tisztelt Képviselő-testület!

A Budapest XII. kerületi Lengyel Nemzetiségi Önkormányzat fontos feladatának tekinti a XII. kerületben élő lengyel nemzetiségű lakosok közösségi kapcsolatainak erősítését, a személyes találkozások elősegítését, valamint a lengyel közösség összetartozásának támogatását. Ezen célok megvalósítása érdekében közösségi találkozó megszervezésére kerül sor 2026. november 6-án, a MOM Park bowlingklubjában. A rendezvényen várhatóan 30 fő vesz részt. A program keretében négy bowlingpálya kétórás időtartamra történő igénybevétele biztosít lehetőséget a kötetlen kikapcsolódásra és a közösségi kapcsolatok elmélyítésére. A rendezvényhez kapcsolódó bowlinghasználat költsége bruttó 126.000 forint. A résztvevők vendéglátására, a bowlingklub éttermében történő étel- és italfogyasztás biztosítására további bruttó 60.000 forint keretösszeg kerül elkülönítésre. A közösségi találkozó megszervezésének és lebonyolításának tervezett összköltsége hozzávertőlegesen bruttó 190.000 forint, amely magában foglalja a bowlingpályák bérleti díját, valamint a résztvevők vendéglátásának költségeit. A rendezvény hozzájárul a XII. kerületben élő lengyel közösség tagjai közötti kapcsolatok erősítéséhez, a közösségi élet fejlesztéséhez és a nemzetiségi közösség összetartozásának elősegítéséhez.

Kérem a tisztelt Képviselő-testület tagjait, hogy támogassák a határozati javaslatot. 

Határozati javaslat:

A Budapest XII. kerületi Lengyel Nemzetiségi Önkormányzat Képviselő-testülete úgy határoz, hogy támogatja a XII. kerületben élő lengyel közösség 2026. november 6-án, a MOM Park bowlingklubjában megrendezésre kerülő közösségi találkozójának megszervezését. A rendezvény megvalósításához bruttó 190.000 forint, azaz kettőszázezer forint keretösszeget biztosít, amelyből bruttó 126.000 forint a négy bowlingpálya kétórás igénybevételének díjára, bruttó 60.000 forint pedig a résztvevők vendéglátására fordítható. A felmerülő kiadások kiegyenlítése számla ellenében, bankkártyás fizetéssel történik. Az Önkormányzat az összeget a 2026. évi költségvetés terhére biztosítja.
(A döntéshozatal módja: egyszerű többség)

